text: Landdistrikternes Fællesråd ser gerne 15-årige knallertkørere
  14 april 2016 kl. 20.53
  Uddannelse af de unge knallertkører, så er der ingen problemer i at sætte aldersgrænsen for knallertkørekort ned. Det mener de i Landdistrikternes Fællesråd.
  Næstformand i Landdistrikternes Fællesråd, Karsten Gram, ser knallertkørekort til 15-årige som et aktiv, og en måde at bibeholde de unge ude i yderdistrikterne.
  -De bliver mobile, og kan klare sig selv i langt højere grad, når de selv kan transportere sig rundt, siger Karsten Gram i TV SYD.
  Han er ikke bange for flere ulykker, og er sikker på, at mere undervisning og oplysning af de unge, kan sænke statistikken for uheld hos de helt unge knallertkører.
  